
Parlamentul  României

Camera  Deputaţilor

Comisia pentru industrii                                         Comisia juridică, de disciplină

              si servicii                                                                       şi imunităţi
Bucureşti, 06.11.2007                                                         Bucureşti, 06.11.2007
Nr.23/289/2007                                                                          Nr.31/1051/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra propunerii legislative pentru modificarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, primită cu adresa nr.P.l.x  649 din 2 octombrie 2007.


În raport cu obiectul şi conţinutul reglementării, propunerea legislativă face parte din categoria legilor organice.

              PREŞEDINTE,                                              PREŞEDINTE,

                Iulian Iancu                                                   Sergiu Andon                                   

Parlamentul  României

Camera  Deputaţilor
Comisia pentru industrii                                         Comisia juridică, de disciplină

              si servicii                                                                       şi imunităţi

Bucureşti, 06.11.2007                                                       Bucureşti, 06.11.2007
Nr.23/289/2007                                                                          Nr.31/1051/2007
RAPORT    COMUN

asupra propunerii legislative pentru modificarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice


În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii şi Comisia juridică, de disciplină şi imunităţi au fost sesizate, pentru dezbatere în fond, cu propunerea legislativă pentru modificarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, trimisă cu adresa nr. Pl.x din 649 din 2 octombrie 2007, înregistrată sub nr.23/289 din 3 octombrie 2007, respectiv sub nr.31/1051 din 3 octombrie 2007.


Iniţiativa legislativă supusă dezbaterii are ca obiect de reglementare modificarea alin.(3) al art.111 din Ordonanţa de urgenţă a Guvernului nr.195/2002 privind circulaţia pe drumurile publice, în sensul reducerii numărului contravenţiilor pentru care este prevăzută aplicarea sancţiunii complementare a suspendării exercitării dreptului de a conduce pentru o perioadă de 90 de zile.



Propunerea legislativă a fost avizată favorabil de Consiliul Legislativ, cu observaţii şi propuneri, potrivit adresei nr.550 din 2 mai 2007.



Guvernul României, cu adresa nr.1242 din 28 mai 2007, a comunicat că nu susţine adoptarea propunerii legislative.



Senatul, în calitate de primă Cameră sesizată, a respins propunerea legislativă, în şedinţa din 24 septembrie 2007.



Propunerea legislativă a fost avizată negativ de Comisia pentru apărare, ordine publică şi siguranţă naţională, conform avizului nr.32/709 din 9 octombrie 2007.



În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera decizională pentru această propunere legislativă este Camera Deputaţilor.


Potrivit prevederilor art.61 din Regulamentul Camerei Deputaţilor, republicat, cele două comisii au examinat propunerea legislativă în şedinţele din 6 noiembrie 2007 şi din 31 octombrie 2007.



La lucrări au fost prezenţi 19 deputaţi din totalul de 21 membri ai Comisiei pentru industrii şi servicii şi 14 deputaţi din totalul de 27 membri ai Comisiei juridice, de disciplină şi imunităţi.



La dezbaterile asupra propunerii legislative au participat, în calitate de invitaţi, din partea Ministerului Internelor şi Reformei Administrative, domnul Marin Pătuleanu – secretar de stat, domnul Lucian Diniţă – şed serviciu şi doamna Nina Badea – comisar şef.



În urma examinării propunerii legislative şi a opiniilor exprimate de către membrii celor două comisii şi de către specialiştii din Ministerul Internelor şi Reformei Administrative, s-a constatat că modificarea propusă de iniţiator nu poate fi acceptată din următoarele considerente:


- faptele prevăzute la art.102 alin.(3) lit.b) şi c) din Ordonanţa de urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare, prezintă un grad ridicat de pericol social, context în care membrii celor două comisii au apreciat că nu se justifică, în astfel de cazuri, ca dovada înlocuitoare a permisului de conducere să fie eliberată cu drept de circulaţie;



- aplicarea soluţiei propuse de iniţiatori ar putea conduce la crearea unor premise favorabile producerii unor evenimente rutiere grave cât şi prejudicierea altor participanţi la trafic, care circulă regulamentar pe drumul public.



Faţă de cele menţionate mai sus, membrii celor două comisii au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea Ordonanţei de urgenţă a Guvernului nr.63/2006 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice.



În raport cu obiectul de reglementare şi conţinutul său, care vizează modificarea unei legi organice, propunerea legislativă face parte din categoria legilor organice.
                PREŞEDINTE,                                              PREŞEDINTE,

                  Iulian Iancu                                                   Sergiu Andon      

                  SECRETAR,                                                  SECRETAR,
                 Aurelia Vasile                                                 George Băeşu

Consilier parlamentar,                                                                                                                                   Consilier parlamentar,

Daniel Bădina                                                                                                                                                   Nicoleta Grecu
PAGE  
0

